Γαύρος ψητός με πατάτες
Νοστιμίζουμε τον γαύρο με μπόλικα μυρωδικά όπως μαϊντανός, δυόσμος, τον στρώνουμε πάνω στις πατάτες και τον ψήνουμε.
700 γρ. πατάτες, σε πολύ λεπτές φέτες, 1 μεγάλο κρεμμύδι, ψιλοκομμένο, 2 σκελίδες σκόρδο, λιωμένες, 1½ κιλό ντομάτες, βρασμένες για 1-2 λεπτά και ψιλοκομμένες, 500 ml νερό, 1/2 μάτσο μαϊντανός, ψιλοκομμένος, 1/2 μάτσο δυόσμος, ψιλοκομμένος, 2 κιλά γαύρος, καθαρισμένος, 100 ml ελαιόλαδο, αλάτι, πιπέρι φρεσκοτριμμένο
Προθερμαίνουμε τον φούρνο στους 180° C.Σε ένα μεγάλο μπολ ανακατεύουμε τις πατάτες με το κρεμμύδι, το σκόρδο, τις ντομάτες, το νερό και το λάδι και αλατοπιπερώνουμε.Απλώνουμε σε μεγάλο ταψί και ψήνουμε για περίπου 50 λεπτά ή μέχρι να γίνει η σάλτσα και να μαλακώσουν οι πατάτες.Προσθέτουμε τα μυρωδικά και αλατοπίπερο και ανακατεύουμε απαλά.Αραδιάζουμε πάνω από τις πατάτες τον γαύρο και ψήνουμε για 2-4 λεπτά.Σβήνουμε τον φούρνο, αφήνουμε την πόρτα μισάνοιχτη και αφήνουμε το φαγητό μέσα για 3-4 λεπτά, πριν σερβίρουμε.
Γαύρος,Πατάτες